წითელყურძნიანი საღვინე ვაზის ადგილობრივი ჯიში. სახელი დაერქვა მარცვლის ფუძის მობრტყო-კვერისთავისებური ფორმის გამო. გავრცელებულია ქართლის რაიონებში (460 ჰა) და აზერბაიჯანში (3852 ჰა). უხვმოსავლიანი ჯიშია. შაქრიანობა 19-21%, საერთო მჟავიანობა 7-9●/°°, იყენებენ სუფრის წითელი ღვინის დასაყენებლად. აზერბაიჯანსა და შუა აზიის რესპუბლიკებში მისგან ამზადებენ შემაგრებულ და სადესერტო ღვინოს.